Wilhelm Christian Suhrke

Wilhelm Christian Suhrke (født 2. november 1863 i Halden, død 10. mai 1950) var en norsk arkitekt og Høyre-politiker.Wilhelm Christian Suhrke  i PolSys, om det norske politiske system.

Han var sønn av den tyskfødte arkitekt og byggmester Ernst Emil Wilhelm Christian Fredric Suhrke (1834–1892)Farens dødsår er nevnt i biografien Wilhelm Suhrke fra Artemisia.no. og Barthe Marie Svendsen (1837–1923).  Etter byggutdannelse ved Trondhjems Tekniske Læreanstalt (eksamen 1882) studerte han ved Hannover polytekniske (etablert 1831) til 1886.  Fra 1892 ledet han sin fars firma. Fra 1901 var han tysk konsul og året efter ble han valgt inn i Halden bystyre. Hans to perioder på Stortinget var 1904–1906 (medlem av budsjettkomitéen) og 1910–1912 (medlem av konstitusjonskomitéen).

Han var gift med Ursula Lorange (1867–1933). Datteren Ragna Lorange Suhrke (1895-1961) var gift med generalkonsul Jørgen Galbe, diplomat i det norske Utenriksdepartementet. Datteren Inger Lorange Suhrke (1898–1982) var gift med diplomaten Finn Støren, mens datteren Else Lorange Suhrke (1902–1960) ektet sjef i Norges Standardiseringsforbund Kaare Heiberg (1896–1978), sønn av jernbanedirektør Eivind Heiberg. Familien bodde i Suhrkevillaen på Rødsberget i Halden, en laftet villa som Suhrke tegnet i 1901 i dragestil.Suhrkevillaen i Arc! Året efter tegnet han Høiåshytta til Halden Skiklubb som ble etablert 1892, det året han overtok farens forretning.  Han skiftet litt stil, og Halden Bad fra 1932 var preget av funksjonalismen. Halden Bad ble for øvrig revet i 2021 etter å ha forfalt i mer enn 20 år, uten bruk.

 Referanser 

 Eksterne lenker 




Kategori:Norske arkitekter
Kategori:Stortingsrepresentanter fra Høyre
Kategori:Stortingsrepresentanter 1904–1906
Kategori:Stortingsrepresentanter 1910–1912
Kategori:Stortingsrepresentanter for Fredrikshald
Kategori:Alumni fra Trondhjems Tekniske Læreanstalt
Kategori:Personer fra Halden kommune